в оперативната инструкция, се прилага най-ниската скорост.
 Ръководителят на движението издава оперативна инструкция само когато е идентифициран номерът на влака и, ако е необходимо, местоположението на влака/маневреното движение. Преди да изпълни оперативната инструкция, машинистът проверява дали тя се отнася за неговия влак/маневрено движение и за неговото текущо или идентифицирано местоположение.
 4.Осведоменост относно издадена оперативна инструкция
 Железопътното предприятие определя процедура, с която да гарантира, че машинистът е уведомен за дадена оперативна инструкция, преди влакът да достигне местоположението, в което тя трябва да бъде приложена.
 В случай че не е необходимо оперативната инструкция да се изпълни незабавно след предаването ѝ, машинистът трябва да може да получи достъп до нея впоследствие.
 5.Наблюдение на прилагането на оперативна инструкция
 Управителят на инфраструктурата и железопътното предприятие наблюдават процеса на предаване и използване на оперативни инструкции като част от постигането на съответствие с Регламент (ЕС) 2018/762 и Директива (ЕС) 2016/798.
 6.Европейски инструкции
 Всяко поле с информация, която се съдържа в европейска инструкция, има свой собствен идентификатор.
 Съдържанието и идентификаторите следва да се използват, докато самият формат е примерен.
 В случай че някое поле не се използва на територията на дадена държава членка или в мрежата на даден управител на инфраструктура, не е необходимо това поле да се показва в европейската инструкция, както и не се добавят полета.
 7.Комуникация и оперативни инструкции
 Всички участници в процеса на комуникация ползват следната терминология:
 Ситуация
 Терминология
 Отмяна на оперативна инструкция
 „Cancel procedure“ (отмени процедурата)
 Ако се наложи възобновяване на съобщението, процедурата се повтаря отначало.
 „Error during transmission“ (грешка при предаването)
 Когато изпращачът установи грешка при предаването, той иска отмяна на съобщението.
 „Error (+ prepare new form)“ (грешка (+ подгответе нов формуляр)
 или
 „Error (+ I say again)“ (грешка (+ повтарям)
 Грешка при повторно прочитане от получателя с цел сверяване
 „Error (+ I say again)“ (грешка (+ повтарям)
 Неразбиране: Ако някоя от страните не разбира напълно съобщението, то трябва да бъде повторено.
 „Say again (+ speak slowly)“ (повторете (+ говорете бавно)
 8.Книга с формуляри
 Управителят на инфраструктура отговаря за съставянето на книгата с формулярите и самите формуляри на използвания в книгата работен език.
 Всички формуляри, които ще се ползват, се събират в документ или в компютърен файл, наречен книга с формуляри.
 Книга с формуляри се ползва както от машиниста, така и от персонала, разрешаващ движението на влаковете. Книгата, ползвана от машиниста, и книгата, ползвана от персонала, разрешаващ движението на влаковете, се структурират и номерират по един и същи начин.
 Книгата с формулярите се състои от две части.
 Първата част съдържа поне следните елементи:
 –указател на формулярите за оперативни инструкции;
 –списък на ситуациите, за които се отнася всеки формуляр;
 –таблица с международната фонетична азбука.
 Втората част съдържа самите формуляри. Те се събират от железопътното предприятие и се предоставят на машиниста.
 9.Справочник на железопътната терминология
 Железопътното предприятие трябва да подготви справочник за железопътната терминология за всяка мрежа, в която се движат негови влакове. Този справочник съдържа често употребявани термини на избрания от железопътното предприятие език, както и на „работния“ език на управителя (управителите) на инфраструктурата, която железопътното предприятие използва.
 Допълнение Г
 Съвместимост с маршрута